EkBass/fiwiki-20250220-pages-articles huggingface dataset:
Nuohous

Nuohous on palonehkäisytoimintaa, joka sisältää erilaisia ilmanvaihdon ja lämmityslaitteiden puhdistustoimenpiteitä, joissa niistä poistetaan käytössä kertynyt noki ja muu roska. Säännöllinen tulisijojen nuohous lisää paloturvallisuutta ehkäisemällä nokipaloja. Nuohoustyön yhteydessä tarkkaillaan henkilö- ja paloturvallisuuteen vaikuttavia asioita. Puhtaassa tulisijassa hyötysuhde on hyvä ja palaminen puhtaampaa. Pelastuslaissa velvoitetaan kiinteistön omistajia nuohouttamaan tulisijat ja hormit säännöllisesti. Säännöllinen tulisijojen tarkkailu on tärkeää palo- ja henkilöturvallisuuden kannalta. Yleisimmin nuohous suoritetaan kerran vuodessa. Siihen kuuluu muun muassa tulisijojen ja hormien savukanavien harjaus sekä noen poisto kanavista ja piipusta. Tuhkalle ja noelle tulee kiinteistössä olla kannellinen metallista valmistettu tuhka-astia. Nuohoustyön suorittajalta vaaditaan Pelastuslaissa nuohoojan ammattitutkinto. Nuohooja huolehtii työllään kiinteistöjen paloturvallisuudesta, sisäilman puhtaudesta, energian säästöstä sekä ympäristön puhtaudesta. Kiinteistön tai rakennuksen omistajan/haltijan on huolehdittava turvallisesta pääsystä nuohottaviin kohteisiin, kuten savupiipulle. Nuohooja on velvollinen ilmoittamaan havaitsemistaan tulipalon riskeistä ja mahdollisista nuohoukseen liittyvistä turvallisuuspuutteista pelastuslaitokselle. Tällaisia turvallisuuspuutteita, jotka estävät nuohouksen turvallisen suorittamisen ovat mm. irtonaiset talotikkaat tai katolta puuttuvat lapetikkaat/kattosillat (jos kaltevuus yli 1:8). Nuohous jakaantuu kahteen päätoimialaan: # Tulisijojen ja savuhormien nuohous # Ilmanvaihtojärjestelmien puhdistus. ==Noenpoltto== Eräs nuohouksen toimenpiteistä on noenpoltto tai pikeentymienpoltto, jonka tarkoituksena on puhdistaa savupiippu tai -hormi seinämiin kertyneistä pikeentymistä, joita ei voida mekaanisesti poistaa. Kyseessä on vaativa ja riskialtis työ, jonka tekee nuohousalan ammattilainen nähdessään sen olevan tarpeellista. Noenpoltossa on huomioitava kiinteistön paloturvallisuus. Ammattitaitoinen nuohooja varmistaa että hormi pysyy auki koko palotapahtuman ajan. Jos hormi tukkeutuu, on mahdollista että se halkeaa paineen ja kuumuuden vaikutuksesta. Noki laajenee palaessaan moninkertaiseksi, joten hormin tukkeutuminen on mahdollista. Noenpoltossa savuhormi lämmitetään ensin reilulla lämmityksellä mahdollisimman lämpimäksi (parhaiten se onnistuu talviajan runsaan lämmityksen jälkeen). Sen jälkeen nuohooja sytyttää hormiin tulen yleensä piipun yläosasta. Ennen noenpolton aloittamista nuohooja tarkistaa savuhormin kunnon, varaa alkusammutusvälineitä ja ilmoittaa poltosta aluehälytyskeskukseen. Kun pikeytymä on saatu syttymään, annetaan sen palaa itsekseen loppuun asti tarkkaillen tapahtumaa. Noenpoltto kuumentaa voimakkaasti savupiippua ja soveltuu vain ehjälle piipulle. Itsekseen syttyvä nokipalo on merkki pitkälle pikeentyneestä savupiipusta, joka olisi pitänyt hallitusti polttaa jo aiemmin. Piipun pikeytyminen on seurausta kosteiden tai pihkaisten puiden polttamisesta (mänty, tervaspuu). Myös liian vähäinen palamisilma lisää pikeentymistä. == Lähteet == == Aiheesta muualla == Luokka:Palontorjunta
Nokipalo

Nokipalo on palo, jossa savuhormin sisäpinnalla oleva noki ja karsta / palamaton hiili palaa. Nokipalo aiheutuu, kun epätäydellisen palamisen seurauksena savuhormiin kertyy liiallinen määrä nokea, joka kovan tuulen, lämmön, tai kipinän vaikutuksesta syttyy palamaan. Nokipalolle tyypillistä on kova kuumuus savuhormissa (n. 1 200 °C), minkä takia savuhormi on vaarassa vaurioitua. Nokipalo voi myös kipinöidä ympäristöön. Nokipalo ilmenee niin, että tulipesä alkaa vetämään tavallista voimakkaammin. Lisäksi savupiipusta saattaa tulla jopa metrin mittaisia liekkejä. Nokipalo voi olla helpompi havaita talon ulkopuolelta kuin sisältä. Nokipaloille ja muille tulisijoihin ja hormeihin liittyville tulipaloille on tyypillistä, että ne tapahtuvat pääosin asumiseen liittyvissä rakennuksissa: 84 % asuinrakennuksissa, 4 % vapaa-ajan rakennuksissa ja 4 % muissa rakennuksissa. Tilastojen mukaan nokipalolle on tyypillistä, että tulipalo palaa vain savuhormissa (95 %). Vuosittain noin 16 nokipaloa (4–6 %) leviää savuhormien ulkopuolelle ja sytyttää rakennuksen rakenteita tai irtaimistoa palamaan. Nokipalon leviämiseen savuhormin ulkopuolelle vaikuttaa hormin kunto. Nokipalon voi välttää huolehtimalla savuhormin säännöllisestä nuohouksesta ja polttamalla tulisijoissa vain kuivaa puuta riittävällä ilmamäärällä. == Lähteet == == Aiheesta muualla == Luokka:Palo- ja pelastustoimi
Kyykäärmeet

Kyykäärmeet (Viperidae) on uuskäärmeisiin (Caenophidia) kuuluva myrkyllisten käärmeiden heimo, jonka lajeja elää kaikkialla maailmassa. Kyykäärmeillä on yleensä paksu ruumis, solakka häntä ja kolmiomainen pää. Useimmat kyykäärmeet synnyttävät eläviä poikasia. Alkuperäislajit munivat munia, joissa sikiö on jo täysin kehittyneessä tilassa. Kuoppakyiden (Crotalinae) alaheimon lajeilla on myös infrapuna-aistielin. == Myrkyllisyys == Kyiden myrkky on aina hemotoksista, mutta osa lajeista erittää sekä hemotoksista että neurotoksista myrkkyä. Vanhan maailman myrkkykäärmeistä kyykäärmeillä on kehittynein myrkkyelin. Kyiden hampaat ovat niin pitkät, että ne eivät normaalisti mahtuisi suljettuun suuhun. Tästä syystä lyhyeksi kehittynyt yläleukaluu taittuu linkkuveitsen tapaan kokoon. Käärmeen purressa hampaat taittuvat salamannopeasti esiin ja iskeytyvät saaliiseen. Myrkky alkaa saman tien vaikuttaa, ensin lamauttaen ja lopulta tappaen saaliseläimen. Vaikka saaliit ehtivätkin juosta pitkähköjäkin matkoja pureman jälkeen, kyy löytää ne yleensä kuolleena seuraamalla hajujälkeä tarkan hajuaistinsa avulla. Käärme nielee saaliinsa pää edellä. == Luokittelu == Kyykäärmeiden heimo jakautuu kolmeen alaheimoon, joissa on yhteensä 364 lajia: * Azemiopinae ** Azemiops * Kuoppakyyt (Crotalinae) ** Vesimokkasiinit (Agkistrodon) ** Atropoides ** Bothriechis ** Bothrocophias ** Keihäskäärmeet (Bothrops) ** Calloselasma ** Cerrophidion ** Kalkkarokäärmeet (Crotalus) ** Deinagkistrodon ** Garthius ** Gloydius ** Kyömynenäkyyt (Hypnale) ** Surukukut (Lachesis) ** Metlapilcoatlus ** Mixcoatlus ** Ophryacus ** Ovophis ** Porthidium ** Protobothrops ** Kääpiökalkkarokäärmeet (Sistrurus) ** Aasiankuoppakyyt (Trimeresurus) ** Tropidolaemus * Varsinaiset kyykäärmeet (Viperinae) ** Puukyyt (Atheris) ** Puffadderit (Bitis) ** Konnakyyt (Causus) ** Sarvikyyt (Cerastes) ** Daboia ** Efat (Echis) ** Eristicophis ** Macrovipera ** Montatheris ** Montivipera ** Proatheris ** Pseudocerastes ** Kyyt (Vipera) == Lähteet == == Aiheesta muualla == * ITIS: Viperidae *
Port Louis

Port Louis on Mauritiuksen pääkaupunki. Sen arvioitu asukasluku on 140 430 (2012). Se on maan suurin kaupunki ja tärkein satama Intian valtameren rannalla. Ranskalaiset perustivat Port Louisin noin vuonna 1735 levähdyspaikaksi Hyväntoivonniemeä kiertäville aluksilleen. Kaupunki nimettiin Ludvig XV:n () mukaan.Go to Africa Nykyisestä väestöstä on suuri osa 1800-luvulla Intiasta muuttaneiden jälkeläisiä. Port Louisin vanhakaupunki sijaitsee Port-Louisin vuorella. Kaupungissa on myös kiinalainen kaupunginosa, Chinatown. Nähtävyyksiin kuuluvat luonnontieteellisen museon näytteet sukupuuttoon kuolleista linnuista, kuten mauritiuksendodosta, ja postimuseon värikkäät postimerkit.Port Louis City Tourism Mauritius Port Louisin lentoasemalta on suoria yhteyksiä useisiin Euroopan kaupunkeihin.Airlines and Destinations 2009 Airports of Mauritius Co Ltd. == Lähteet == == Aiheesta muualla == * Luokka:Seulonnan keskeiset artikkelit
Yhdenmuotoisuus

Yhdenmuotoisuus geometrisilla tasokuvioilla tai kappaleilla tarkoittaa lyhyesti sitä, että ne ovat saman muotoisia, mutta koko voi olla eri. Toisin sanoen kaksi kuviota ovat yhdenmuotoiset jos ja vain jos ne voidaan muuntaa toisikseen translaatioiden, rotaatioiden, peilausten ja homotetian avulla. Yhdenmuotoisten tasokuvioiden niitä sivuja, jotka näiden geometristen operaatioiden seurauksena muuntuvat toisikseen, kutsutaan vastinsivuiksi. Keskenään yhdenmuotoisilla kuvioilla kaikkien vastinsivujen pituuksien suhde on sama luku. Tätä vastinsivujen pituuksien suhdetta kutsutaan mittakaavaksi. Erityisesti monikulmioilla määritellään vastaavasti vastinkulmat. Esimerkiksi 1. Ympyrät ovat keskenään aina yhdenmuotoisia. Esimerkiksi 2. Monikulmiot ovat keskenään yhdenmuotoisia, jos niiden vastinkulmat ovat yhtä suuria ja vastinsivujen väliset suhteet ovat yhtä suuria. Esimerkiksi 3. Yhtenevät kuviot (ks. yhtenevyys) ovat aina myös yhdenmuotoisia. Yhtenevyys voidaan katsoa yhdenmuotoisuuden erityistapaukseksi, jossa mittakaava on tasan yksi. == Lähteet == Luokka:Geometria
Palikir

Palikir on ollut Mikronesian liittovaltion pääkaupunki vuodesta 1989 alkaen. Sen asukasluku vuonna 2012 oli noin 7 700.Micronesia: largest cities and towns and statistics of their population World gazetteer Kaupunki sijaitsee Pohnpein saarella sisämaassa, saaren luoteisosassa. Läheinen rannikkokaupunki Kolonia on saaren toinen asutuskeskus. Pohnpein kansainvälinen lentoasema sijaitsee noin 9 kilometrin päässä kaupungista koilliseen. == Lähteet == Luokka:Mikronesian federaation maantiede Luokka:Oseanian pääkaupungit
Nessebar

Nessebar () on antiikin ajalta periytyvä kaupunki Mustanmeren rannalla Bulgariassa Burgasin alueella. Sen väkiluku vuonna 2011 oli 10 531. == Historia == === Antiikki === Antiikin aikana paikalla oli kreikkalainen siirtokunta nimeltä Mesembria, josta nykyisen kaupungin nimi on muuntunut. Antiikinaikainen kaupungin osa sijaitsee saarella, joka on yhdistetty mantereeseen keinotekoisella kannaksella. === Myöhempi historia === Nykyisin Nessebar on matkailunähtävyys, joka on tullut suosituksi yhdessä useiden lomakohteiden kanssa. Suurin lomakohteista, Sunny Beach, sijaitsee heti Nessebarin pohjoispuolella. Historiallisten kohteidensa ansiosta Nessebar valittiin Unescon maailmanperintöluetteloon vuonna 1983 nimellä Nessebarin muinainen kaupunki. == Kuvia == Image:Bulgaria-Nesebar-01.JPG Image:Bulgaria- Nesebar-02.JPG Image:Bulgaria-Nesebar-03.JPG Image:Bulgaria-Nesebar-04.JPG Image:Bulgaria-Nesebar-05.JPG Image:Bulgaria-Nesebar-06.JPG Image:Bulgaria- Nesebar-07.JPG Image:Bulgaria-Nesebar-08.JPG Image:Bulgaria-Nesebar-09.JPG Image:Bulgaria-Nesebar-10.JPG == Lähteet == == Aiheesta muualla == Luokka:Bulgarian kaupungit Luokka:Burgasin alue Luokka:Unescon maailmanperintökohteet Bulgariassa
VAX

VAX (Virtual Address eXtension) on Digital Equipment Corporationin menestyneimpiä minitietokonearkkitehtuureja. Se suunniteltiin aluksi pelkäksi 16-bittisen PDP-11:n jatkeeksi, jonka oli tarkoitus tarjota 32-bittinen osoiteavaruus ja virtuaalimuisti, mutta siitä tulikin ennen pitkää täysin itsenäinen arkkitehtuuri. VAX-sarja vakiinnutti 32-bittisen arkkitehtuurin ja asetti sen kilpailemaan suurtietokoneiden kuten IBM S/360:n kanssa. VAX toi tieteelliseen laskentaan tarkoitetun suurtietokoneen suorituskyvyn yritysten insinööriosastoille. ==Historia== Gordon Bell johti VAX-tietokoneiden kehitystä. Ensimmäinen VAX-malli VAX-11/780 esiteltiin 25. lokakuuta 1977. Tietokone oli ensimmäinen yhden MIPSin tietokone (miljoona käskyä sekunnissa). VAX-sarja lopetettiin vuonna 2000. VAX-konekieleen kuuluu hyvin paljon erilaisia käskyjä ja osoitusmuotoja, minkä ansiosta sitä on pidetty malliesimerkkinä äärimmilleen viedystä CISC-ajattelusta. VAXin seuraajaksi vuonna 1992 kehitetty Alpha-arkkitehtuuri sen sijaan on miltei sen vastakohta – äärimmilleen viety RISC. VAX-11/780:tä käytettiin etenkin 1980-luvulla paljon benchmark-testien perustana. Esimerkiksi kone, jonka nopeus on 27 VAX MIPS, suorittaa ohjelmat noin 27 kertaa niin nopeasti kuin VAX-11/780. Vuonna 1982 julkaistu VAX-11/730 Nebula oli vastaavankaltainen kuin 750, mutta perustui 4-bittiseen kaupalliseen slice-suorittimeen. Myöhemmin esitelty MicroVAX perustui kahden mikropiirin VLSI-toteutukseen VAX-arkkitehtuurista. ==Käyttöjärjestelmät== VAXeissa käytettyjä käyttöjärjestelmiä ovat pääasiassa VMS ja UNIX (BSD ja Ultrix). Lisäksi arkkitehtuurille on suunniteltu reaaliaikajärjestelmä VAXELN. == Mallistot == * VAX-11 ** VAX-11/750 ** VAX-11/780 * MicroVAX * VAX 4000 * VAX 6000 * VAX 8000 * VAX 9000 == Katso myös == * VAX Processor architecture == Lähteet == == Aiheesta muualla == * HP: VAX systems * VAXarchive * V A X Kingdom * Vanhoja teknisiä dokumentteja, Bitsavers.org * Luokka:Suoritinarkkitehtuurit
AIX

AIX (Advanced Interactive eXecutive) on Unix-käyttöjärjestelmä,AIX IBM:n sivuilla jota käytetään IBM:n RT/PC- ja RS/6000-sarjan (nykyään IBM Power Systems) koneissa. Käyttöjärjestelmä kehitettiin alun perin IBM 6150 RT -työasemaa varten. Ensimmäinen versio julkaistiin vuonna 1986The History of AIX. IBM. Se perustui aluksi System V:n Release 3:een, mutta myöhemmin siihen otettiin myös BSD-ominaisuuksia. Käyttöjärjestelmä tukee useita laitteistoalustoja, mm. PowerPC-pohjaisia työasemia ja IBM S/370 -suurtietokoneita. Siitä on julkaistu versio myös IBM PS/2 -tietokoneelle nimellä AIX PS/2. IBM pyrki kehittämään Workplace OS käyttöjärjestelmää Open Software Foundationin (OSF) Research Instituten (RI) kanssa perustuen Carnegie Mellon -yliopiston (CMU) Mach-mikroytimeen, josta tuli yksi kalleimmista epäonnistumisista ja suunnitelmat AIX:n muuttamisesta mikroytimelle keskeytettiin vuonna 1995. ==Versiot== * 1.1 (1986) (AIX RT) * 2.2.1 (1991) * 3 (1990) ** samaan aikaan POWER1 ja IBM RS/6000 julkaisujen kanssa * 4.0 (1994) ** symmetrinen moniprosessointi * 4.3 (1997) ** 64-bittisten suorittimien tuki ** IPv6 * 5.1 (2001) * 6.1 (2007) * 7.1 (2010) ** POWER7 tuki * 7.2 (2015) ** POWER8 tuki == Tiedostojärjestelmätuki == Käyttöjärjestelmä tukee muun muassa seuraavia tiedostojärjestelmiä: * JFS Journaled File System JFS1 lisättiin käyttöjärjestelmäversioon 3.1 vuonna 1990, myöhemmin on lisätty JFS2-versio. ==Lähteet== == Aiheesta muualla == * IBM:n viralliset AIX-sivut * Luettelo AIX-komennoista Luokka:IBM:n käyttöjärjestelmät Luokka:Unix
HP-UX

HP-UX on Hewlett-Packardin versio Unix-käyttöjärjestelmästä. HP-UX perustuu System V -järjestelmään. Se toimi 68000-, PA-RISC- ja IA-64 -suoritinarkkitehtuureilla varustetuissa HP:n työasema- ja palvelinkoneissa. Käyttöjärjestelmän ensimmäinen versio vuonna 1984 tuki HP Integral PC (HP 9807A) kannettavaa Unix-työasemaa. Työasema käytti Motorola 68000 -suoritinta ja siinä oli muistia oli 512 kB (laajennettavissa 1.5 MB). Koneessa käyttöjärjestelmän ydin oli sijoitettu 256 kB ROM-muistiin. HP-UX toimi myös PA-RISC-suorittimeen perustuvilla HP 9000 -koneilla ja Intelin Itanium- suorittimeen perustuvilla HPE Integrity Server -palvelimilla. HP 9000 -sarja on lakkautettu 2008. Itanium-suoritinarkkitehtuurin viimeinen suoritin julkaistiin 2017 ja sen myynti päättyi 2021. HP-UX:n viimeinen versio 11.31 eli 11i v3 julkaistiin vuonna 2007 ja käyttöjärjestelmän tuki päättyy lopullisesti aikaisintaan vuoden 2025 lopussa.https://www.hpe.com/psnow/doc/4AA4-7673ENW?jumpid=in_lit-psnow-red HP Roman-8 on merkistökoodaus jota on käytetty pääasiassa HP-UX:ssa. Merkistö tunnetaan myös: HP Roman 8, HP Roman, hp-roman8, roman8, R8, code page 1051, CP1051 ja ibm-1051. Visual User Environment (VUE) työpöytäympäristö versio 2.0 julkaistiin HP-UX:lle. Vuonna 1996 HP ilmoitti siirtymisestä VUE:sta Common Desktop Environment-ympäristöön, jonka kehityksessä HP oli mukana. == Versiot == Versioon 11.11 saakka HP käytti numerointimallia major.minor. Tämän jälkeen tuli käyttöön malli: 11i jota seuraa v(desimaalinumero). Tämä johti kahdenkertaiseen versionumerointiin ja esimerkiksi 11.20 on myös 11i v1.5. * 1.0 (1984) ** HP Integral PC * 2.0 (1987) ** HP 9000 * 11.00 (1997) ** tuki 64-bittiselle osoiteavaruudelle * 11.11 (2000) ** myös versio 11i numerointimuutoksen myötä * 11.31 (2007) ** myös versio 11i v3 == Tiedostojärjestelmätuki == Käyttöjärjestelmässä on tuki mm. seuraaville tiedostojärjestelmile: * VxFS (Veritas File System) * HFS Hi Performance FileSystem (eri kuin OS/2:ssa oleva HPFS High Performance File System) * JFS Journaled FileSystem (eri kuin AIX:ssä oleva jfs) * LIF, HP-UX:n alkuperäinen tiedostojärjestelmä == Katso myös == * HP Integral PC == Lähteet == == Aiheesta muualla == * Hewlett-Packard HP-UX Luokka:Unix Luokka:Hewlett-Packard
Paasilinna

Paasilinna viittaa muun muassa seuraaviin: ==Sukunimi== Sukunimi on suomennettu nimestä Gullstén. Tunnettuja suvun jäseniä ovat veljekset: *Arto Paasilinna (1942–2018), kirjailija ja toimittaja *Erno Paasilinna (1935–2000), kirjailija ja toimittaja *Mauri Paasilinna (s. 1947), kirjailija *Reino Paasilinna (1939−2022), EU-parlamentaarikko, kirjailija ja toimittaja *Salme Paasilinna (1933−2006), näyttelijä. ==Yritys== *Paasilinna, suomalainen kirjankustantamo. Luokka:Sukunimet
IRIX

IRIX on SGI:n kehittämä System V-pohjainen UNIX-käyttöjärjestelmä, joka toimii SGI:n MIPS-arkkitehtuurisissa työasemissa ja palvelimissa. Siinä on erityisen monipuolinen tuki 3D- ja videografiikalle. SGI on ilmoittanut lopettavansa IRIXin kehittämisen ja tuki päättyi joulukuussa 2013. Nykyisin SGI toimittaa Red Hat tai SuSE Linux-käyttöjärjestelmän laitteisiin. Alusta oli merkittävä usean muun ohjelmiston kehitykseen, mm. XFS tiedostojärjestelmä ja IRIS GL sekä OpenGL rajapinta. == Versiot == Versioita: * 1.0 (1987) * 3.x ** EFS (Extent File System) tiedostojärjestelmä korvasi System V tiedostojärjestelmän * 4.0 (1990) ** X Window System korvasi aiemman 4Sight * 5.0 (1993) ** 5.3:ssa mukana XFS tiedostojärjestelmä * 6.0 (1994) ** tuki 64-bittisille MIPS- suorittimille * 6.3 (1996) * 6.5 (1998) ** Common Desktop Environment (CDE) == Tiedostojärjestelmätuki == * EFS Extent File System * XFS == Lähteet == == Aiheesta muualla == * IRIX SGI:n sivuilla Luokka:Unix Luokka:SGI
Adamantium

Adamantium on kuvitteellinen metalli muun muassa Marvelin sarjakuvauniversumissa. Tohtori Myron McClain loi tämän rautapohjaisen aineen, joka on sulana muokattavissa, mutta kiinteydyttyään se on käytännössä tuhoutumatonta. Aineesta on olemassa joitakin muunnoksia, kuten Puna-Omegan käyttämä carbonadium sekä Kapteeni Amerikan kilpi, joka on tehty tuntemattomasta vibranium-pohjaisesta metalliseoksesta ja jonka luomisprosessin jäljittely-yrityksestä adamantium sai alkunsa. Avengers (vol. 1) #66-68 (Heinäkuu&endash;syyskuu 1969) Kyseinen seos on ainoa adamantiumia kestävämpi aine Marvel-universumissa. == Kohteet == Aitoa adamantiumia on muun muassa seuraavilla hahmoilla: * Wolverinen kynnet ja luuranko * Napakympin selkäranka * Eräät Ultronin robottikehot * Cyberin kynnet ja iho * Nuijapään kallo * Sapelihammas: kynnet, hampaat ja luuranko Marvel-universumin lisäksi adamantiumia on esimerkiksi: * Ancient Domains of Mystery -pelissä * Neverwinter Nights -pelin aseet * Dungeons & Dragons -roolipelissä on adamantium myös käytössä aseissa * Toy Storyn Buzz Lightyearin siivet ovat hänen itsensä mukaan karkaistua adamantiumia - todellisuudessa ne ovat muovia * Warhammer 40,000 -pöytäroolipelissä * RuneScapessa, nimellä "Adamantite" * Rage of Mages -peleissä * Master of Magic -pelissä Myrror-tasolla * Master of Orion -pelisarjassa * Morrowind-pelin Tribunal-lisäosassa aseet ja haarniska * Fallout: New Vegas -pelin yksi Perkeistä on Adamantium-skeleton * World of Warcraft, nimellä "Adamantite" * Terraria -pelissä, nimellä "Adamantite" * Aion-pelissä. == Lähteet== Luokka:Kuvitteelliset aineet ja materiaalit Luokka:Marvel-universumin käsitteet ja esineet
Elintarvikevirasto

Elintarvikevirasto eli EVI oli suomalainen viranomainen, joka seurasi elintarvikkeita ja niiden valvontaa. Sen tehtävänä oli valvoa elintarvikkeiden turvallisuutta ja terveydellisyyttä. Elintarvikevirasto toimi yhdessä muiden viranomaisten kanssa. Elintarvikevirasto toimi maa- ja metsätalousministeriön alaisena. Se toimi yhteistyössä myös kauppa- ja teollisuusministeriön ja sosiaali- ja terveysministeriön kanssa. Elintarvikeviraston korvasi 1. toukokuuta 2006 Elintarviketurvallisuusvirasto Evira. Eviraan yhdistettiin Elintarvikevirasto, Eläinlääkintä- ja elintarviketutkimuslaitos (EELA) ja Kasvintuotannon tarkastuskeskus (KTTK) sekä maa- ja metsätalousministeriön elintarvike- ja terveysosaston toimeenpanotehtävät. ==Aiheesta muualla== *Elintarviketurvallisuusvirasto Luokka:Suomen entiset viranomaiset ja keskusvirastot
Ferganan alue

Ferganan alue () on hallintoalue Uzbekistanin itäosassa. Sen keskus on Ferganan kaupunki. Alueen pinta-ala on 6 760 neliökilometriä. Asukasmäärä oli 4 061 500 vuonna 2024. ==Maantiede, ilmasto ja luonto== Alue sijaitsee Ferganan laakson eteläosassa. Se rajoittuu pohjoisessa Namanganin ja Andižanin alueisiin, idässä ja etelässä Kirgisiaan ja lännessä Tadžikistaniin. So’xin ja Shohimardonin eksklaavit sijaitsevat etelässä Kirgisian alueen ympäröiminä. Pohjoisessa ovat Qoraqalpokin ja Yozyovonin arot ja etelässä Alaivuorten reuna-alue. Seutu on altis maanjäristyksille. Seudulla vallitsee mannerilmasto. Talvet ovat melko leutoja ja kesät kuumia. Keskilämpötila on tammikuussa –3,2 ja heinäkuussa 28 astetta. Vuotuinen sademäärä on lännessä 100, idässä 170 ja vuorten rinteillä jopa 270 millimetriä. Sateita saadaan etupäässä keväällä. Alueen luoteisrajalla virtaa Syrdarjajoki. Alaivuorilta virtaavat Isfara, Soʻx, Shohimadron ja Isfayramsoy, joiden vesi käytetään maatalouden keinokasteluun. Suuri osa pinta-alasta on maatalouskäytössä. Pohjoisen aavikkoalueilla on heinä- ja pensaskasvillisuutta ja jokien varsilla ja vuorten rinteillä metsiä. Syrdarjan rantametsien ja Alaivuorten rinteiden eläinkuntaan kuuluvat villisika, susi, kettu, jänis, mäyrä ja kuhertajagaselli. Alueelle on tuotu piisami ja nutria. Lintuja ja matelijoita on paljon ja vesistöissä on eri kalalajeja. ==Hallinnollinen jako ja asutus== Vuonna 1938 perustettuun alueeseen kuuluvat aluetasoiset Ferganan, Kokandin, Margʻilonin ja Quvasoyn kaupungit sekä 15 piirikuntaa: Bagʻdod, Beshariq, Buvayda, Dangʻara, Fergana, Furqat, Oltiariq, Oʻzbekiston, Qoʻshtepa, Quva, Rishton, Soʻx, Toshloq, Uchkoʻprik ja Yozyovon. Muut kaupungit ovat suuruusjärjestyksessä Quva, Rishton, Yaypan, Beshariq ja Tinchlik. Taajamia on 194 ja maaseutuasutuksia 999. Asukkaat ovat etupäässä uzbekkeja (90 %). Lisäksi on muun muassa tadžikkeja (6 %), kirgiisejä (2 %) ja venäläisiä (1 %). Kaupunkiväestön osuus oli 57 prosenttia vuonna 2024. ==Talous ja liikenne== Ferganan alueen pääelinkeinot ovat maatalous ja teollisuus. Viljelysmaata on 253 400 hehtaaria, josta lähes puolet tuottaa viljaa ja kolmasosa puuvillaa. Lisäksi viljellään vihanneksia, perunaa, sokeriruokoa ja hedelmiä sekä tuotetaan silkkikuitua. Tuotantoeläimiä ovat naudat, lampaat, vuohet ja siipikarja. Alueella on tekstiili-, öljyjalostus-, elintarvike-, kemian ja rakennustarviketeollisuutta. Sähköenergiaa tuottavat Ferganan, Kokandin ja Quvasoyn lämpövoimalat. Alueelta on maantie- ja rautatieyhteydet Taškentiin, Margilaniin ja Andižaniin. Ferganassa on lentoasema. ==Kulttuuri== Ferganassa toimii yliopisto, teknillinen ja lääketieteellinen korkeakoulu sekä Taškentin tietotekniikan yliopiston osasto. Kokandissa on opettajakorkeakoulu. Kulttuurilaitoksia ovat Ferganan, Kokandin ja Margʻilonin kotiseutumuseot, Ferganan musiikki- ja draamateatteri, venäläinen teatteri ja nukketeatteri sekä Kokandin musiikki- ja draamateatteri. Rakennushistoriallisista kohteista tärkeimpiä ovat Kokandiin 1700-luvulta lähtien pystytetyt madrasat, moskeijat ja mausoleumit sekä Kokandin kaanin palatsi. ==Lähteet== ==Aiheesta muualla== * Ferganan alueen kotisivut *
Kokandin kaanikunta

Kokandin kaanikunta () oli kaanien hallitsema uzbekkivaltio Keski-Aasiassa 1700- ja 1800-luvuilla. Sen pääkaupunki oli Kokand. Ming-heimoon kuulunut Shohruxbiy perusti Buharasta riippumattoman kaanikunnan vuonna 1709. Se hallitsi aluksi Fergananlaaksoa ja laajeni 1800-luvun alussa käsittämään Taškentin sekä suuren osan nykyisestä Tadžikistanista, Kirgisiasta ja Kazakstanin eteläosasta. Buharan kaanikunta tunnusti Kokandin itsenäisyyden vuonna 1758, ja valtio julistettiin virallisesti kaanikunnaksi vuonna 1805. Sen asukasmäärä oli noin kolme miljoonaa, joista kaksi miljoonaa asui Fergananlaaksossa. Talous perustui maanviljelyyn, käsityöammatteihin ja kaupankäyntiin. Kokandin kaanikunta oli vahvimmillaan Olim (1800–1809), Umar (1809–1822) ja Muhammad Ali (1822–1842) -kaanien aikana. Vuonna 1826 sen joukot osallistuivat Itä-Turkestanin kapinaan, minkä seurauksena Kokand sai Kiinalta verotusoikeuden kuudessa sikäläisessä kaupungissa. Kaanit rakennuttivat kastelukanavia ja monumentaalirakennuksia, ja varsinkin Umar- kaani ja hänen vaimonsa Nodira harrastivat kirjallisuutta ja pyrkivät kehittämään kulttuuria. Kokandin kaani kärsi tappion Buharan Nasrulla-kaanille vuosina 1839 ja 1840–1842 ja joutui tunnustamaan itsensä Buharan vasalliksi. Alueen asukkaat nousivat kapinaan buharalaisia vastaan ja valitsivat kaaniksi Olimin serkun Sheralin (1842–1845), jonka aikana Taškent ja Hudžand valloitettiin takaisin Buharalta. Kaanikunnan myöhempää historiaa leimasivat kiptšakkien ja venäläisten sekaantuminen sen asioihin, jatkuvat valtataistelut ja kapinat. Venäjä valtasi Kokandin kaanikuntaan kuuluneen Kazakstanin eteläosan, Biškekin, Taškentin ja Hudžandin vuosina 1853–1866 ja perusti alueelle Turkestanin kenraalikuvernementin. Vuonna 1873 kaanikunnassa alkoi kapina, jonka kukistamiseen pyydettiin Venäjän apua. Venäläiset kukistivat kapinan, valtasivat alueen ja lakkauttivat kaanikunnan vuoden 1876 alussa. Sen tilalle muodostettiin kenraalikuvernementtiin kuulunut Ferganan alue. ==Katso myös== * Uzbekkien kaanikunnat ==Lähteet== Luokka:Kazakstanin historia Luokka:Kirgisian historia Luokka:Tadžikistanin historia Luokka:Uzbekistanin historia Luokka:Aasian entiset valtiot
Hivan kaanikunta

Hivan kaanikunta on entinen valtio, joka käsitti laajan alueen Keski-Aasian länsiosassa Araljärven eteläpuolella. Nykyisin alue kuuluu Uzbekistaniin ja Turkmenistaniin. == Historia == Hivan kaanikunta syntyi antiikin aikana Amudarja-joen ympärille. Arabit valloittivat sen vuonna 680 ja mongolivalloittaja Tšingis-kaani 1200-luvulla ja Timur Lenk 1300-luvulla. Sittemmin kaanikunnasta tuli jälleen itsenäinen. Venäjän keisarikunta valloitti osan kaanikunnasta vuonna 1873 ja teki siitä vasallivaltion. Vuonna 1919 Neuvosto-Venäjä syöksi emiirin vallasta ja seuraavana vuonna kaanikunnasta muodostettiin nimellisesti itsenäinen Horezmin kansantasavalta. Se ei kuitenkaan ollut pitkäikäinen, sillä jo 1924 sen alue jaettiin Uzbekistanin, Turkmenistanin ja Kazakstanin neuvostotasavaltojen kesken. Kazakstaniin liitetty osa (Karakalpakia) liitettiin 1932 Uzbekistaniin. == Hivan kaanit (1515–1920) == === Arabshanidin dynastia (1515–1804) === * Ilbars I (1515–1525) * Sultan Haji (1525–?) * Hasan Quli * Sufyan * Bujugha * Avnik * Qal (1539–1546) * Aqataty (1546) * Dust Muhammad (1546–1558) * Haji Muhammad I (1558–1602) * Arab Muhammad I (1602–1623) * Isfandiyar (1623–1643) * Abu al- Ghazi I Bahadur (1643–1663) * Anusha (1663–1687) * Muhammad Awrang (1687–1688) * Ishaq Agha Shah Niyaz (1688–1702) * Arab Muhammad II (1702–?) * Haji Muhammad II * Yadigar (1714) * Awrang (1714–1715) * Shir Ghazi (1715–1728) * Ilbars II (1728–1740) * Abu al-Ghazi II Muhammad (1742–1745) * Ghaib (1745–1770) * Abu al-Ghazi III (1770) * Abu al-Ghazi ibn Gha'ib (1791–1804) === Qungratin dynastia (1804–1920) === * Iltazar Inaq ibn Iwaz Inaq Biy (1804–1806) * Abu al-Ghazi ibn Gha'ib (1806) * Muhammad Rahim Bahadur (1806–1825) * Allah Quli Bahadur (1825–1842) * Muhammad Rahim Quli (1842–1846) * Abu al-Ghazi Muhammad Amin Bahadur (1846–1855) * Abdullah (1855) * Qutlugh Muhammad Murad Bahadur (1855–1856) * Mahmud (1856) * Sayyid Muhammad (1856–syyskuussa 1864) * Muhammad Rahim Bahadur (10. syyskuuta 1864 – syyskuussa 1910) * Isfandiyar Jurji Bahadur (syyskuussa 1910 – 1. lokakuuta 1918) * Sayid Abdullah (1. lokakuuta 1918 – 1. helmikuuta 1920) == Katso myös == * Uzbekkien kaanikunnat == Lähteet == == Aiheesta muualla == Luokka:Uzbekistanin historia Luokka:Turkmenistanin historia Luokka:Aasian entiset valtiot Luokka:Entiset protektoraatit
Palaun kieli

Palau (omakielinen nimi: Tekoi ra Belau) on austronesialainen kieli. Sitä puhuu äidinkielenään noin 18 950 ihmistä.Ethnologue: Palauan Viitattu 14.2.2015. Heistä 14 800 asuu Palaussa. Kielellä on virallisen kielen asema yhdessä englannin kanssa suurimmassa osassa Palaun osavaltioista. Myös Guamilla on jonkin verran puhujia. Kieli kuuluu malaijilais-polynesialaisten kielten ryhmään. Sen läheisimpiä sukulaiskieliä ovat filippiiniläiset kielet. Kieltä kirjoitetaan latinalaisin aakkosin. Raamattu käännettiin kokonaisuudessaan palauksi vuonna 2020. == Fonologia == === Konsonantit === Bilabiaali Dentaali Alveolaari Palataali Velaari Glottaali Nasaali m n ŋ Klusiili Norm. b d g ʔ Asp. pʰ tʰ kʰ Affrikaatta ts Frikatiivi f ð z h Ykitavuinentremulantti ɾ Tremulantti r Lateraali l ~ lː Approksimantti w j Lähde: === Vokaalit === Etinen Keskinen Takainen Suppea i u Puolisuppea e ə o Puoliavoin ɛ Avoin a Vokaalit [ɛ], [o], [i] ja [u] voivat esiintyä myös pitkinä. Lähde: == Sanasto == Hyödyllisiä fraaseja palauksi: Palauksi Suomeksi Alii Hei Ke ua ngerang? Kuinka voit? Ng techa ngklen? Mikä sinun nimesi on? A ngklek a... Minun nimeni on... Ke kmal mesaul Kiitos Choi / Ng diak Kyllä / Ei ==Lähteet== Luokka:Palaun kielet Luokka:Malaijilais-polynesialaiset kielet
Kahlaajat

Kahlaajat (Charadrii) on alalahko rantalintujen (Charadriiformes) lahkossa. == Esiintyminen == Alalahkoon kuuluu noin 210 lajia. Arktisen ja lauhkean vyöhykkeen lajit ovat muuttolintuja. Jotkut arktisen alueen pesimälajit kuuluvat pisimmän muuttomatkan tekeviin lintulajeihin, kuten pikkusirri (Calidris minuta) joka talvehtii eteläisellä pallonpuoliskolla. Tropiikin lajit ovat paikkalintuja tai muuttavat vain sadealueiden mukana. Suomessa esiintyvistä lajeista suurin osa kuuluu kurppien (Scolopacidae) tai kurmitsojen (Charadriidae) heimoihin. == Elinympäristö ja ravinto == Lajeista suurin osa elää kosteikoissa tai rannoilla. Tähän elinympäristöön sopeutumia ovat pitkät höyhenettömät kahluujalat sekä usein pitkä ja hoikka kaula. Monilla kahlaajilla on nokan päässä herkkiä hermoja, joiden avulla ne löytävät ravintoa mudasta tai pehmeästä maaperästä. Lajien eripituiset nokat mahdollistavat ruokailun samassa elinympäristössä ilman, että eri lajit kilpailevat suoraan ravinnosta. Lajeista suurin osa syö pieniä selkärangattomia eläimiä. Monet suuremmat ja erityisesti kuivempaan ympäristöön sopeutuneet lajit käyttävät ravinnokseen suurempiakin eläimiä, kuten pieniä matelijoita. Pääskykahlaajat (Glareola) saalistavat muista kahlaajista poiketen pääasiassa ilmassa. == Katso myös == * Suomessa pesivät kahlaajat parimäärä- ja uhanalaisuustietoineen == Lähteet == == Aiheesta muualla == * Juhani Vuorinen, Tony Prater, John Marchat. Kahlaajaopas : Holarktisten kahlaajien lajin ja iän määritys. Lintutieto 1979. * Forsman, Dick 1990: Vuolijoen Otanmäen sirri – mikä ja miksi? – Lintumies 6.1990 s. 284–288. LYL. * Hakala, Tuomo & Purra, Esa 1969: Tampereen Lielahden kahlaajahavainnot vuodelta 1968. – Lintumies 2.1969 s. 46–50. SLY. * Hurskainen, Tarmo 1968: Poikkeuksellinen kahlaajasyksy 1967 Tampereella. – Lintumies 3.1968 s. 72–73. SLY. * Lampolahti, Janne & Ripatti, Juha-Pekka 1987: Pesinnän ajoittamisen ongelma: Esimerkkinä laidunniityn kahlaajayhteisö. – Lintumies 3.1987 s. 117–122. LYL. * Myers, J. P., Hildén, O. & Tomkovich, P. 1982: Siperian tundran eksoottisia sirrejä. – Ornis Fennica 59:175–181. * Saurola, Pertti 1978: Rengaslöytöjä Siperian sirreistä. – Lintumies 4.1980 s. 146–153. LYL. * Saurola, Pertti 1979: Virikkeitä viklolöydöistä. – Lintumies 2.1979 s. 59–64. LYL. * Luokka:Seulonnan keskeiset artikkelit
Osamu Tezuka

Osamu Tezuka (, 3. marraskuuta 1928 Toyonaka – 9. helmikuuta 1989) oli japanilainen mangaka ja animaatioelokuvien tekijä. Tezukan tuotanto käsittää suuren määrän sarjakuvia ja useita anime-elokuvia. Tuotanto koostuu noin 700 eri nimikkeestä, jotka käsittävät yhteensä noin 170 000 sivua. 1950-luvulla hänellä oli keskeinen vaikutus shōjo-tyyliinAnime-lehti 2/2005 s.24 Ribbon no kishi - tarinallaan. Tezuka oli pioneeri pidemmissä sekä teknisesti että narratiivilta kehittyneissä tarinoissa, jotka yhdistivät draamaa, seikkailua, fantasiaa, tragediaa, huumoria ja romantiikkaa. Tezuka tunnetaan parhaiten Astro Boyn (Tetsuwan Atom) ja Viidakon valtiaan (Jungle taitei) luojana. Edellä mainittua on joissakin yhteyksissä väitetty Disney-klassikon Leijonakuningas edeltäjäksi. Osamu Tezukaa on usein verrattu Walt Disneyyn, ja häntä pidetäänkin ”Japanin Walt Disneynä” sekä anime- ja manga-kulttuurin luojana. Tezukan tunnetuimpiin sarjakuviin kuuluvat Tetsuwan Atom, Black Jack, Ribbon no kishi, Hi no tori, Viidakon valtias sekä Adolf. Tezuka itse piti elämäntyönään Hi no tori -sarjakuvaa. Tezuka perusti Mushi Productions -animaatiostudion, joka toimi televisioanimen uranuurtajana Japanissa. == Elämä ja ura == Tezuka oli perheen kolmesta lapsesta vanhin poika. Koulutukseltaan Tezuka oli lääkäri, mutta aloitti jo yliopistoaikanaan sarjakuvien piirtämisen. Tezukan ensimmäinen manga, sanomalehtistrippi Mā-chan no nikkichō (Mān päiväkirja) ilmestyi vuonna 1946 Shōkokumin shinbun -lehdessä. Tezuka oli tuolloin vain 17-vuotias. Seuraavana vuonna hän julkaisi Shin takarajima -mangan (Uusi aarresaari), joka teki Tezukasta kuuluisan ja sai aikaan Japanissa suurta kiinnostusta. Sarjakuva perustui Robert Louis Stevensonin Aarresaari-kirjaan, ja sen nopea tempo ja länsimaalainen tyyli tekivät siitä pian bestsellerin, jota myytiin yhteensä yli 400 000 kappaletta. Viidakon valtiaan Tezuka aloitti vuonna 1950. Tezuka kuoli mahasyöpään vuonna 1989 60-vuotiaana; hänen viimeiset sanansa olivat ”Kertakaikkiaan, antakaa minun tehdä töitä.” Vuonna 1994 Tezukan kotikaupunki Takarazuka avasi häntä käsittelevän museon, ja vuonna 1997 julkaistiin postimerkkejä hänen muistolleen. == Lähteet == == Aiheesta muualla == * * Jari Lehtinen: Black Jack: Kokoonkursittu palkkasoturi. Japan Pop 4/2010.(PDF) * MyAnimelist- sivustolla Luokka:Japanilaiset sarjakuvantekijät Luokka:Vuonna 1928 syntyneet Luokka:Vuonna 1989 kuolleet
Maori

Maori tarkoittaa seuraavia asioita: * maorit, Uuden-Seelannin alkuperäiskansa * maori, austronesialainen kieli * HMNZS Maori, Uuden-Seelannin laivaston hävittäjä ;Britannian kuninkaallinen laivasto * HMS Maori (1909), Tribal- luokan hävittäjä * HMS Maori (F24), Tribal-luokan hävittäjä.
Horezmin sosialistinen kansantasavalta

Horezmin sosialistinen kansantasavalta oli lyhytikäinen valtio Keski-Aasiassa. Todellisuudessa valtio oli nimellisesti itsenäinen Neuvostoliiton vasalli. Horezmin sosialistinen kansantasavalta muodostettiin Hivan kaanikunnan alueesta helmikuussa 1920, mutta virallisesti se perustettiin vasta 26. huhtikuuta 1920. Sen nimi muutettiin muotoon Horezmin sosialistinen neuvostotasavalta 20. lokakuuta 1923. Horezmin SNT ei kuitenkaan ollut pitkäikäinen, sillä 10. lokakuuta 1924 se jaettiin Uzbekistanin ja Turkmenistanin sosialististen neuvostotasavaltojen sekä Karakalpakkien autonomisen alueen kesken. Tämä jako oli osa Neuvostoliitolle kuuluneen Keski- Aasian uudelleenjärjestelyä sen mukaan, mitä kansallisuuksia niissä oli. Luokka:Varhaiset neuvostotasavallat Luokka:Aasian entiset valtiot Luokka:Uzbekistanin historia Luokka:Turkmenistanin historia
Basilika

Basilika tarkoittaa seuraavia asioita: * basilika, antiikista periytyvä rakennustyyppi, tarkoittaa nykyään tietyntyyppistä kirkkoa * maustebasilika (Ocimum basilicum), kasvi * basilikat (Ocimum), kasvisuku.
Laon kieli

Lao on Laosin virallinen kieli. Se kuuluu tai-kieliin ja on hyvin samankaltainen thaimaalaisen isanin kielen kanssa. Laon kieltä kirjoitetaan omalla abugida-tyyppisellä kirjoitusjärjestelmällä, joka perustuu thain kirjoitusjärjestelmään. Laon kieli jakautuu viiteen murteeseen. Ne ovat vientianen lao, luang prabang, xieng khouang, khammouan sekä champasak. Kieltä puhuu äidinkielenään 3 273 180 henkilöä.Ethnologue: Lao Viitattu 14.2.2015. Heistä noin 3 070 000 asuu Laosissa. == Fonologia == === Konsonantit === Labiaali Alveolaari Palataali Velaari Glottaali tavall. labialisoitunut tavall. labialisoitunut tavall. labialisoitunut tavall. labialisoitunut Klusiili soinnillinen b d soinniton p t tɕ tɕʷ k kʷ ʔ ʔʷ aspiroitunut pʰ tʰ tʷʰ kʰ kʷʰ Frikatiivi f s sʷ h Nasaali m n ɲ ŋ ŋʷ Approksimantti l lʷ j w Lähde: === Vokaalit === Vokaalit voivat esiintyä niin pitkinä kuin lyhyinä. Etinen Keskinen Takainen Suppea i u Puolisuppea e o Puoliavoin ɛ ɔ Avoin a Lähde: ==Lähteet== == Aiheesta muualla == Luokka:Laosin kielet Luokka:Thailaiset kielet
Lieksanjoki

Lieksanjoki on Vuoksen vesistöön kuuluva Pieliseen laskeva joki, joka saa vetensä suurelta osin Venäjän puolelta itärajaa Karjalan tasavallasta. ==Joen kulku== Joki saa alkunsa Lieksajärvestä Venäjällä ja laskee Pieliseen Lieksan keskustaajamassa. Joen alajuoksulla on Pankakosken voimalaitos. Välillä joki levenee järviksi, joita ovat Suomen puolella Säyneinen, Ruunaanjärvi ja Polvijärvi. Se kulkee Ruunaan retkeilyalueen läpi ja tällä alueella joessa on runsaasti koskia. Joki on myös suosittu melontareitti. Suomen puolella joella on pituutta 80 kilometriä. Myös Venäjän puolella joen leventyminä on isoja järviä sen lähdejärvenä olevan Lieksanjärven alapuolella. ==Sivujoet== Lieksanjoen suurimpia sivujokia ovat Kainuusta Kuhmon Jonkerijärvestä alkunsa saava Jongunjoki ja Venäjän puolelta Tuulijärvestä alkuinsa saava Tuulijoki. ==Lähdejärvet== Lieksanjoen suurimpia lähdejärviä ovat lähellä Suomen rajaa Venäjän puolella sijaitsevat Tuulijoen lähdejärvi Tuulijärvi ja siitä koilliseen sijaitseva Lieksanjoen lähdejärvi Lieksajärvi (), jonka rannalla sijaitsee Repolan taajama. Järvistä Tuulijärvi laskee Lieksanjokeen Venäjän puolelta alkunsa saavaa Tuulijokea pitkin, joka yhtyy Lieksanojoen laajentumana olevaan Polvijärveen Ruunaanjärven alapuolella Suomen puolella. Lieksanjoen varsinaisena lähdejärvenä olevan Lieksanjärven lasku-uomana taas on Lieksanjoen Venäjän puolelta laskeva ylin jokiosuus Ruunaanjärven yläpuolella.Liitekartta julkaisussa ==Lähteet== * Canoe Finland * Lieksanjoki kalasaalis.com * Facta 2001 osio 10 s. 151 ===Viitteet=== ==Aiheesta muualla== Luokka:Lieksan luonto Luokka:Karjalan tasavallan joet Luokka:Pielisen reitin valuma-alue Luokka:Mujejärven piiri
ZX81

ZX80 ja ZX81 ovat brittiläisen sir Clive Sinclairin suunnittelemia hyvin edullisia mikrotietokoneita, jotka julkaistiin vuonna 1980 ja 1981. Molempia myytiin rakennussarjana ja ZX81:tä myös valmiiksi koottuna hieman kallimpaan hintaan. ZX81 oli saatavilla myös Suomessa, joskin se jäi edullisuudestaan huolimatta Commodore VIC-20:n varjoon. ZX81:n hinta oli 1 295 markkaa uutena, eli saman hintainen kun ZX80.ZX81 myytiin maailmalla yhteensä 1,5 miljoonaa kappaletta, kunnes sen tuotanto lopetettin 1984. Sinclairin vuonna 1982 julkaisema ZX Spectrum jatkoi ZX80:sta ja ZX81:stä tuttua halpatuotantofilosofiaa, joskin vähemmän äärimmilleen vietynä. Myös muut valmistajat kehittivät ZX81-yhteensopivia kotimikroja. Suomessa tunnetuin ZX81-klooni oli brittiläisen Lambda Electronicsin BASIC 2000, jossa oli vakiona 2 kilotavua keskusmuistia ja yksinkertainen "piipperi" äänentuotantoon. BASIC 2000 oli alkuperäiseltä nimeltään Lambda 8300, ja muihin maihin sitä myytiin myös nimillä IQ8300, DEF3000 ja Your Computer. Timex myi ZX81:tä Pohjois-Amerikassa nimellä Timex Sinclair 1000. == Tekniikka == ZX80 ja ZX81 edustavat suunnittelultaan äärimmilleen vietyä kustannusten minimointia. Näppäimistönä käytetään kalvonäppäimiä ja keskusmuistia on perusmallissa tasan yksi kilotavu. Edes itsenäistä videopiiriä ei ole, vaan Sinclair säästi käyttämällä prosessorin osoitelaskuria näyttömuistilaskurina. Tämän vuoksi kuvan näyttäminen kuvaruudulla ohjelman suorituksen aikaan hidastaa koneen nopeuden murto-osaansa. Muistin säästämiseksi muistiin tallennettaan vain joka rivin näkyvät merkit ja rivinvaihtokoodi. Jos muisti käy vähiin, ruudulla näkyvien tekstirivien määrä vähenee. Kuva on mustavalkoinen ja näyttönä käytetään televisiota, joka kytketään RF- liitännällä. Näytölle mahtuu 24 kappaletta 32 merkin mittaisia rivejä. Koneessa on myös mahdollisuus 64×48 "pikselin" grafiikkaan käyttämällä lohkomerkkejä. Suorittimena on NECin valmistama halpa 3,25 MHz:n Z80-klooni. Koneeseen oli myös saatavilla 16 kilotavun ja myöhemmin 32:n ja 64 kilotavun muistinlaajennukset. Ääniominaisuuksia ei ole. Ulkoinen kasettiasema on ainoa tapa ladata ja tallentaa ohjelmia. == Eroavaisuudet == ZX80:n ja ZX81:n erot ovat pääasiassa ROM-muistissa: ZX80:n koko varusohjelmisto BASIC-tulkkeineen mahtui 4 kilotavun ROM-piirille, kun taas ZX81:ssä käytetään 8 kilotavun piiriä ja BASIC tukee myös liukulukuja. Siinä on myös mahdollisuus kytkeä FAST- ja SLOW-käskyillä ruudunpäivitys pois ja päälle ohjelman nopeuttamiseksi. Useimmista muista kotimikrovalmistajista poiketen Sinclair ei ostanut BASIC-tulkkia Microsoftilta vaan ohjelmoi omansa. == Vaikutus == Laitteen halpa hinta mahdollisti oman tietokoneen hankkimisen aiempaa laajemmin. Pelikehittäjät kuten Jeff Minter aloittivat hankkimalla ZX80:n. == Lähteet == == Aiheesta muualla == * Sinclair ZX80 Luokka:Sinclairin tietokoneet Luokka:1980-luvun tietokoneet
Sveitsiläinen tyyli

Sveitsiläinen tyyli eli kansainvälinen typografinen tyyli on yksi tärkeimmistä ja 1900-luvun pitkäikäisimmistä typografisen suunnittelun tyylisuunnista. Se sai alkunsa 1940-luvun lopulla ja loppui varsinaisesti 1970-luvun aikana, joskin sen vaikutus on näkynyt vielä 2000-luvulla. Sveitsiläinen tyyli syntyi 1950-luvulla kahdessa sveitsiläisessä taidekoulussa, Josef Müller-Brockmannin johtamassa Zürichin Kunstgewerbeschulessa ja Armin Hofmannin johtamassa Baselin Allgemeine Gewerbeschulessa. Molemmat opettajat olivat opiskelleet ennen toista maailmansotaa Ernst Kellerin kanssa Zürichissä. Heidän luomaansa tyyliä kutsuttiin alun perin nimellä International Typographic Style eli kansainvälinen typografinen tyyli. Tyylisuunnan pääajatus oli, että muotoilun tulisi olla mahdollisimman näkymätöntä. Kaikki viitteet suunnittelijan subjektiivisesta panoksesta tuli häivyttää, jotta teoksen "sisältö" pääsisi loistamaan. Periaate muistuttaa modernistisen arkkitehtuurin tunnuslausetta ”muoto seuraa funktiota”. Käytännössä sveitsiläisen tyylin ominaispiirteitä olivat epäsymmetriset sommittelut, joissa teksti oli linjattu vasemmalle ja oikealle sekä sans serif -kirjaintyypien käyttö. Suosittuja kirjaintyyppejä olivat Akzidenz Grotesk ja Helvetica (alun perin nimeltään Neue Haas Grotesk). Kuvituksen sijasta käytettiin valokuvia. Tärkeintä oli käyttää sommittelun pohjana tarkkaa ruudukkoa, gridiä, jonka avulla muotoiluelementit sijoiteltiin. Monet näistä tyylipiirteistä ovat nykyisin jo niin yleisiä käytäntöjä graafisessa suunnittelussa, ettei niitä enää pidetä ominaisina vain sveitsiläiselle tyylille. Kuten sitä edeltäneessä modernistisessa typografian suuntauksessa, sveitsiläisessä tyylissä vältettiin persoonallisen näkemyksen esille tuomista, ja pyrittiin pelkistämiseen ja selkeyteen. Modernismissa pelkistäminen oli lähinnä itseisarvo, kun taas sveitsiläisessä tyylissä yksinkertaisuus palveli typografian viestinnällistä funktiota, ja niinpä sen pohjalta syntyneet tuotteet olivat yleensä luettavampia. Sveitsiläiselle tyylille ominaista oli kuviteltu ruudukko, jota käytetään ladonnan pohjana, ja kuten modernismissa, kirjaintyyppi oli lähes aina jokin groteski (pääteviivaton). == Lähteet == Luokka:Typografian suuntaukset
Wolfgang Weingart

Wolfgang Weingart (1941 – 12. heinäkuuta 2021Wolfgang Weingart: Ein grosser Typograf und Lehrer) oli saksalainen typografi ja vaikutusvaltainen graafisen suunnittelun opettaja.Wolfgang Weingart. Web Archive 2011 (Schule für Gestaltung Basel). Viitattu 31.7.2017. Weingart hankki oppinsa työharjoittelulla Stuttgartissa. Kolmen vuoden harjoittelun jälkeen hän lähti Sveitsiin opiskellakseen Baselin taideteollisessa koulussa. Weingart ei saanut opintojaan Baselissa päätökseen, mutta hän sai koulusta työpaikan opettajana vuonna 1968. Weingartista tuli vaikutusvaltainen opettaja, jonka opit levisivät nopeasti ulkomaalaisten oppilaiden välityksellä. Weingartin tyylin filosofia on toiminut esimerkiksi Amerikan uuden aallon ja dekonstruktivismin pohjana.Weingart Typografie. Zürcher Hochschule der Künste. Viitattu 31.7.2017. Weingartin ajatukset olivat täysin päinvastaisia sveitsiläiseen tyyliin verrattuna, joka oli 1940-luvulta lähtien korkeasti arvostettua. Siinä missä sveitsiläinen tyyli pyrki askeettisuuteen ja anonymiteettiin, Weingart pyrki viemään typografian käyttöä ekspressiivisempään suuntaan, painottaen sen muuntumiskykyä esimerkiksi sommittelua ja ladontatapaa muuttamalla. Weingart sanoi itse silti pohjaavansa tyylinsä sveitsiläisen tyylin ruudukkoajatteluun. ==Lähteet== Luokka:Typografit Luokka:Saksalaiset taidegraafikot Luokka:Saksalaiset graafiset suunnittelijat Luokka:Vuonna 1941 syntyneet Luokka:Vuonna 2021 kuolleet
Jousi (täsmennyssivu)

Jousi voi tarkoittaa seuraavia: * jousi, energian varastointiin, voiman mittaukseen tai esimerkiksi iskujen vaimentamiseen tarkoitettu laite tai koneen rakenneosa. Tähän liittyvät: **jousitus **jousivakio * jousi, nuolien ampumiseen käytettävä ase * jousi, jousisoittimen osa * jousi, Suomessa keskiajalla käytössä ollut veroyksikkö * Hj. Jousi, Turussa ja Kaarinassa 1914–2018 toiminut muovialan yritys ==Sukunimenä== * Jousi, suomenkielinen sukunimi. Tunnettuja nimenkantajia ovat: ** Frans Jousi (1890–1931), tamperelainen rakennusmestari ** Julius Jousi (s. 1989), salibandyn pelaaja ** Wäinö Jousi (1885–1947), päätoimittaja, suomalainen kirja- sekä lehtipainonjohtaja ja leimasintehtailija. Luokka:Luettelot henkilöistä sukunimen mukaan
Amerikan uusi aalto

Amerikan uusi aalto on eräs typografian suuntaus. Se syntyi 1970-luvun aikana, jolloin yksinkertaisuudestaan ja selkeydestään tunnetun sveitsiläisen tyylin kannatus alkoi hiipua, ja typografit alkoivat Wolfgang Weingartin tavoin käyttää yhä enemmän ekspressiivisiä tehokeinoja. Amerikan uuden aallon tärkeimpänä vaikuttajana pidetään April Greimania, joka opiskeli typografiaa Baselin taideteollisessa koulussa Weingartin oppilaana, ja omaksui häneltä typografian sääntöjä uhmaavan asenteen. Greiman säilytti töissään sveitsiläisen tyylin järjestyksen, mutta käytti paljon elementtejä luodakseen visuaalisesti dramaattisen kokonaisuuden. Greiman oli mieltynyt abstrakteihin muotoihin, väreihin ja erityisesti valokuviin. Valokuvien käyttö oli hänellä niinkin voimakasta, että se syrjäytti typografian hänen töidensä pääaiheena. Kuten aikaisemmilla typografian suuntauksilla, myös Greimanilla oli tapana käyttää lähes pelkästään groteskeja fontteja, erityisesti Universia, joka esiintyi yleensä kursiivina, mikä toi liikkeen tunnelman. Luokka:Typografian suuntaukset
Lieriö

Lieriö on pinta, jonka suora muodostaa kulkiessaan umpinaista käyrää pitkin, pysyen koko ajan samansuuntaisena. Usein lieriöllä tarkoitetaan suoraa ympyrälieriötä (kuvassa). Tämän muotoista kappaletta sanotaan sylinteriksi. Tarkan määritelmän mukaan lieriö syntyy, kun tasoa, jossa on annettu yhdesti yhtenäinen alue, liikutetaan tasoon kuulumattoman vektorin suuntaan. Lieriö on tasottuva pinta, mikä tarkoittaa, että se voidaan oikaista tasoon. Alkeisgeometriassa lieriöksi sanotaan tavallisesti kahden yhdensuuntaisen tason rajoittamaa kappaletta. Lieriön pinnan näin rajoitettua osaa sanotaan vaipaksi, pohjien keskipisteet yhdistävää janaa lieriön akseliksi ja pohjien kohtisuoraa etäisyyttä lieriön korkeudeksi. Alkeisgeometriassa lieriöt luokitellaan niiden pohjan muodon tai vinouden mukaan. Lieriö on suora lieriö, jos sen akseli on kohtisuorassa sen pohjia vastaan. Lieriö, jonka pohja on muodoltaan monikulmio, on särmiö eli prisma. Sen erikoistapauksia ovat muun muassa suuntaissärmiö ja suorakulmainen särmiö. Suoran lieriön rajoittama tilavuus V\, on : V = A \cdot h \,, missä A\, on lieriön pohjan pinta-ala ja h\, on lieriön korkeus ::tai erityistapauksessa ympyrälieriölle :V = \pi \cdot r^2 \cdot h\,, missä r\, on pohjaympyrän säde ja h\, on korkeus. . Suoran ympyrälieriön muotoisen kappaleen kokonaispinta-ala lasketaan kaavalla :2\pi rh+2\pi r^2 = 2\pi r(h + r) \,, missä 2\pi rh\, on vaipan pinta-ala ja 2\pi r^2\, on kaksi kertaa pohjien pinta-ala. == Lähteet == ==Kirjallisuutta== * == Aiheesta muualla == *Opetus TV: Lieriö *Lieriön tilavuus ja pinta-ala laskuri Luokka:Kappaleet (geometria) Luokka:Seulonnan keskeiset artikkelit
Postmodernismi (typografia)

Postmodernismi oli eräs lyhytaikainen typografian suuntaus 1980-luvulla. Postmodernistit typografit yhdistelivät eri aikakausien elementtejä ja abstrakteja muotoja sekä käyttivät töissään paljon ornamentiikkaa ja huumoria. Postmodernistinen leikittely oli varsin itsetarkoituksellista, minkä takia toimivia lopputuloksia syntyi hyvin vähän, ja funktionaalisempi dekonstruktivismi syrjäytti sen nopeasti. Luokka:Typografian suuntaukset